Document ID: 32014D0484

NÕUKOGU OTSUS 2014/484/ÜVJP,
22. juuli 2014,
millega muudetakse ühist seisukohta 2003/495/ÜVJP, mis käsitleb Iraaki
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 29,
ning arvestades järgmist:
(1)
Nõukogu võttis 7. juulil 2003 vastu ühise seisukoha 2003/495/ÜVJP (1) ÜRO Julgeolekunõukogu resolutsiooni 1483 (2003) rakendamiseks.
(2)
Ühise seisukoha 2003/495/ÜVJP teatavate sätete osas on vaja selgust,
ON VASTU VÕTNUD KÄESOLEVA OTSUSE:
Artikkel 1
Ühisele seisukohale 2003/495/ÜVJP lisatakse järgmine artikkel:
„Artikkel 2a
Rahalisi vahendeid ega majandusressursse ei tehta otseselt ega kaudselt kättesaadavaks artikli 2 punktis b osutatud isikutele või üksustele ega nende kasuks.
Erandeid võib teha rahaliste vahendite ja majandusressursside puhul, mis on:
a)
vajalikud artikli 2 punktis b osutatud isikute ja nende ülalpeetavate pereliikmete põhivajaduste katmiseks, sealhulgas toiduainete, üüri või hüpoteegi, ravimite ja ravikulude, maksude, kindlustusmaksete ning kommunaalteenuste eest tasumiseks;
b)
ette nähtud üksnes õigusabiteenustega seotud mõistlike töötasude maksmiseks ja nendest teenustest tulenevate kulude hüvitamiseks;
c)
ette nähtud üksnes tasude või teenustasude maksmiseks külmutatud rahaliste vahendite või muude majandusressursside tavapärase haldamise või säilitamise eest või
d)
vajalikud erakorraliste kulutuste katteks, tingimusel et asjaomane pädev asutus on vähemalt kaks nädalat enne loa andmist teavitanud muude liikmesriikide pädevaid asutusi ja komisjoni põhjustest, mille alusel ta peab vajalikuks konkreetse loa andmist.”
Artikkel 2
Käesolev otsus jõustub selle Euroopa Liidu Teatajas avaldamise kuupäeval.
Brüssel, 22. juuli 2014

Labels: 18
5